**TÁJÉKOZTATÓ A 2025. ŐSZI ÉRETTSÉGIRE JELENTKEZÉSRŐL**

A Győr-Moson-Sopron Vármegyei Kormányhivatal a 2025. évi őszi érettségi vizsgák lebonyolítására a Soproni Szakképzési Centrum intézményei közül iskolánkat, a Soproni SZC Fáy András Két Tanítási Nyelvű Közgazdasági Technikumát jelölte ki.

Intézményünkben az alábbi tárgyakból szervezünk középszintű vizsgát:

* magyar nyelv és irodalom
* matematika
* történelem
* angol nyelv
* német nyelv
* digitális kultúra
* testnevelés

Az érettségi jelentkezéssel kapcsolatban Dömötör Péter igazgatóhelyettest kereshetik az érdeklődők a 99/510-092 telefonszámon, valamint a fay.levelezes@gmail.com e-mail címen, személyesen pedig a titkárságon.

A jelentkezéshez az alábbi dokumentumokat kell személyesen bemutatni:

* személyi igazolvány
* lakcímkártya
* középiskolai bizonyítvány
* érettségi bizonyítvány (ha van)
* törzslapkivonat (ha a jelentkező már érettségizett valamelyik tantárgyból)
* szakmai végzettséget igazoló dokumentum (ha van)
* szakmai vizsga törzslapkivonata (ha van)

Kérjük a jelentkezőket, a honlapunkról letölthető jelentkezési lapot, valamint az adatvédelmi nyilatkozatot a jelentkezéskor kitöltve hozzák magukkal. A jelentkezők az érettségivel kapcsolatos minden egyéb tudnivalót a személyes jelentkezéskor kapják meg iskolánkban.

**Az érettségi jelentkezés határideje: 2025. szeptember 5.**